కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
#మీటూ.. ఆ వయసులోనే వేధింపులు, చెప్పడానికి ఇన్నేళ్లు: నటి పార్వతి
లైంగిక వేధింపులపై మరో నటి గళం విప్పింది. అది చెప్పడానికి 17 ఏళ్లు పట్టిందని తెలిపింది.
Samayam Telugu | Updated:
Oct 31, 2018, 11:50PM IST
#మీటూ.. ఆ వయసులోనే వేధింపులు, చెప్పడానికి ఇన్నేళ్లు: నటి పార్వతి
మీటూ తన ప్రకంపనలు కొనసాగిస్తూనే ఉంది. ఏమీ తెలియని వయసులోనే తాను లైంగిక వేధింపులు ఎదుర్కొన్నానంటూ దక్షిణాదికి చెందిన నటి పార్వతి ఆవేదన వ్యక్తం చేసింది. నాలుగేళ్ల వయసులో తాను వేధింపులు ఎదుర్కొంటే, దాని గురించి తెలుసుకోడానికి 17 ఏళ్లు, మాట్లాడటానికి మరింత కాలం పట్టిందని పార్వతి తెలిపింది. ఇటీవల ముంబైలో జరిగిన మామి ఫిలిం ఫెస్టివల్‌కు పార్వతి హాజరైంది. ఈ సందర్భంగా ఆమె ప్రసంగిస్తూ తనపై వేధింపుల పర్వాన్ని వివరించింది.
‘నాలుగేళ్ల వయసులో నేను వేధింపులు ఎదుర్కొన్నా. ఆ విషయం తెలుసుకోవడానికి నాకు 17 ఏళ్లు పట్టింది. రోజూ ఈ విషయాన్ని తలుచుకుంటూనే ఉంటా. దాన్ని మర్చిపోవడానికి ప్రయత్నిస్తూనే ఉంటా. ఆ సంఘటన నిత్యం నన్ను బాధిస్తోంది’ అని పార్వతి తెలిపింది.
మీటూ ఉద్యమం ఉద్ధృతం అవుతున్న నేపథ్యంలో తనకు ఈ విషయాన్ని బయటపెట్టే అవకాశం వచ్చిందని పార్వతి చెప్పింది. కన్నడ, మలయాళం, తమిళ భాషల్లో పార్వతి సుమారు 20 సినిమాల్లో నటించారు. 2017లో ‘కరీబ్‌ కరీబ్‌ సింగిల్‌’ సినిమాతో బాలీవుడ్‌లోనూ అడుగుపెట్టింది.
డబ్ల్యూసీసీ (ఉమెన్‌ ఇన్‌ సినిమా కలెక్టివ్‌)లోనూ పార్వతి సభ్యురాలిగా వ్యవహరిస్తోంది. మీటూ ఉద్యమం పెను మార్పులు తీసుకొస్తోందని, మహిళలు తమపై జరిగిన ఘటనల గురించి బయటపెడుతుంటే నిందితులు చిక్కుల్లో పడుతున్నారని.. కొంత మందికి పని కూడా దొరకడంలేదని పార్వతి చెప్పుకొచ్చింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.